Tomislau II de Croacia

**Tomislau II de Croacia**, tamén coñecido como S.A.R. o príncipe **Aimón Roberto Margarida María Xoán Turín** (italiano: *Aimone Roberto Margherita Maria Giovanni Torino*), nado en Turín o 9 de marzo de 1900 e finado en Buenos Aires o 29 de xaneiro de 1948, foi Rei de Croacia e cuarto Duque de Aosta. 

## Traxectoria 
Foi o segundo fillo do Príncipe Manuel Filiberto, segundo Duque de Aosta e da Princesa Helena Luísa de Francia (filla do Conde de París, Xefe da Casa Real de Francia e da princesa María Isabel de Orleáns, Infanta de España). O seu bisavó foi o Rei Vítor Manuel II de Italia, e o seu avó foi Amadeu I de España. O 22 de setembro de 1904, a moi curta idade foille outorgado o título de *Duque de Spoleto*.

O 1 de xullo de 1939 o Príncipe Aimón de Savoia casou coa princesa Irene de Grecia, filla do Rei Constantino I de Grecia e a Princesa Sofía de Prusia, en Florencia. Tiveron un fillo, o Príncipe Amadeu, quinto Duque de Aosta, o 27 de setembro de 1943.

O 18 de maio de 1941, Aimón de Savoia foi proclamado Rei do Estado Independente de Croacia baixo o nome de **Tomislau** II. Este proxectado *Reino de Croacia* foi un estado controlado efectivamente por Italia e Alemaña que cubría a maioría de Croacia e a actual Bosnia e Herzegovina.

A pesar da proclamación feita polos croatas e do auspicio da Italia fascista, Aimón de Savoia comprendeu que na práctica o novo Estado croata era un simple monicreque dos alemáns e que o litoral de Dalmacia sería sempre unha fonte de controversia ítalo-croata, en tanto el mesmo consideraba imposible "italianizar" a costa dálmata. De feito, o novo monarca nunca tivo poder efectivo no territorio croata nin o quixo visitar algunha vez (principalmente por razóns de seguridade ante gromos de insurxencia). O propio ministro de Mussolini, Galeazzo Ciano, anotou no seu diario en 1942 que o príncipe Aimón "*estaba orgulloso de ser Rei de Croacia pero non tiña unha idea clara sobre o que debe facer e sente algo molesto por* iso". Por estes factores Aimón de Savoia non tivo reparos en abdicar o 21 de xullo de 1943 e posteriormente a renunciar á coroa croata o 12 de outubro, cando Italia xa se retirou da guerra.

Tras a firma do armisticio entre Italia e os aliados, Aimón toma partido polo seu primo o rei de Italia Vítor Manuel III e colabora coa *Lugartenencia* que establece o príncipe herdeiro Humberto II, baixo supervisión dos aliados. Á súa vez a súa esposa e o seu fillo son detidos no norte de Italia por orde dos nazis e confinados en Hirschegg (Alemaña) onde permaneceron, en condicións moi precarias, até a súa liberación en abril de 1945.

O Príncipe Aimón converteuse no **cuarto Duque de Aosta** o 3 de marzo de 1942, tras a morte do seu irmán máis vello, o Príncipe Amadeu de Savoia, Terceiro duque de Aosta, nun campo de prisioneiros de guerra británico en Nairobi tras ser apresado en Etiopía en 1941. Aimón partiu ao exilio tras a proclamación da república italiana en 1946 e morreu o 29 de xaneiro de 1948 en Bonos Aires, Arxentina.

Probablemente, se o plebiscito de maio de 1946 para elixir entre monarquía e república, que se celebrou para definir a organización política de Italia tras a caída de Mussolini e Humberto II, tivese unha posición a favor dunha monarquía liderada por Aimón de Aosta, posiblemente non triunfase a opción republicana. Actualmente o seu fillo Amadeu de Aosta considérase o lexítimo pretendente ao trono de Italia ao non producirse a renuncia aos seus dereitos dinásticos por parte de Aimón, mentres que si o fixo o último rei italiano, Humberto II.

## Distincións honoríficas 
* 50x50px Soberano Gran mestre da Orde da Coroa do Rei Zvonimir (Reino de Croacia, 1941).
* 50x50px Soberano Gran mestre da Orde militar do Trevo de Hierro. (Reino de Croacia, 1941).
* 50x50px Soberano da Orde ao Mérito de Croacia (Reino de Croacia, 1942).
* 50x50px Cabaleiro da Suprema Orde da Santísima Anunciación (Reino de Italia, 1921).
* 50x50px Cabaleiro gran cruz da Orde dos Santos Mauricio e Lázaro (Reino de Italia, 1921).
* 50x50px Cabaleiro gran cruz da Orde da Coroa de Italia (Reino de Italia, 1921).
* 50x50px Cabaleiro da Orde Civil de Savoia (Reino de Italia).
* 50x50px Medalla de Prata ao Valor Militar (Reino de Italia).
* 50x50px 2 Medallas de Bronce ao Valor Militar (Reino de Italia).
* 50x50px Cruz de Guerra ao Valor Militar (Reino de Italia).
* 50x50px Medalla de Honra pola Prolongada Navegación Marítima [20 anos de servizo] (Reino de Italia).
* 50x50px Medalla Conmemorativa da Vitoria (Reino de Italia, 1918).
* 50x50px Cabaleiro de honra e devoción da Orde de Malta.

## Notas 
## Véxase tamén